VILNIAUS RAJONO SAVIVALDYBĖS TARYBA

SPRENDIMAS

DĖL VILNIAUS RAJONO SAVIVALDYBĖS TARYBOS 2024 M. RUGPJŪČIO 30 D. SPRENDIMO NR. T3 – 228 „DĖL PROJEKTO „SOCIALINIO BŪSTO PLĖTRA VILNIAUS RAJONO SAVIVALDYBĖJE“ ĮGYVENDINIMO“ PAKEITIMO

2024 m. d. Nr.

Vilnius

Vadovaudamasi Lietuvos Respublikos vietos savivaldos įstatymo 6 straipsnio 15 punktu, Lietuvos Respublikos paramos būstui įsigyti įstatymo 5 straipsnio 4 dalimi, Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėmis, patvirtintomis Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 „Dėl regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“ ir atsižvelgdama į Centrinės projektų valdymo agentūros rašte „Dėl Projekto Nr. 20-402-P-0001, įgyvendinimo plano vertinimo“ nurodytas pastabas, Vilniaus rajono savivaldybės taryba nusprendžia:

1. Pakeisti Vilniaus rajono savivaldybės tarybos 2024 m. rugpjūčio 30 d. sprendimą Nr. T3 – 228 „Dėl Projekto „Socialinio būsto plėtra Vilniaus rajono Savivaldybėje“ įgyvendinimo“ ir jį papildyti 6 punktu:

„6. Užtikrinti, kad priemonės lėšomis finansuoti būstai penkerius metus po projekto įgyvendinimo pabaigos nepertraukiamai liktų socialinio būsto fondo sąraše.“

2. Skelbti šį sprendimą Vilniaus rajono savivaldybės interneto svetainėje.

Savivaldybės meras	Robert Duchnevič

Jadvyga Paukštė, +37065021092, el. paštas jadvyga.paukste@vrsa.lt